กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองภัยศูนย์ตำบลโพธิ์ชัยตำบลลำภู ตำบลนาคำไฮ ตำบลหนองบัวตำบลหนองสวรรค์ตำบลบ้านพร้าว และตำบลบ้านขามอำเภอเมืองหนองบัวลำภูจังหวัดหนองบัวลำภูพ.ศ.๒๕๔๗[๑] อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ.๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณดังต่อไปนี้ทิศเหนือเริ่มจากจุดซึ่งอยู่ห่างจากทางเข้าวัดป่าศรีนวลจันทร์ ไปทางทิศตะวันตก ตามแนวทางหลวงแผ่นดินหมายเลข๒๑๐ เป็นระยะ ๑,๐๐๐ เมตรและเลียบแนวเขตป่าสงวนแห่งชาติป่าเก่ากลอยและป่านากลาง ไปทางทิศตะวันออกเฉียงใต้ บรรจบเขตทหารทิศตะวันออก จดเขตทหารเลียบตามแนวเขตทหารไปทางทิศใต้จนบรรจบหลักเขตเทศบาลเมืองหนองบัวลำภู หลักเขตที่ ๒และหลักเขตที่ ๓ เลียบแนวเขตป่าสงวนแห่งชาติ ป่าหนองบัว ไปทางทิศตะวันออกเฉียงใต้ จนบรรจบกับแนวเขตตำบลหนองบัวและเลียบตามแนวเขตตำบลหนองบัว ไปทางทิศใต้ และทิศตะวันตกเฉียงใต้บรรจบกับห้วยกุดตาเป็ด แล้วเลียบไปตามแนวห้วยกุดตาเป็ด ฝั่งตะวันออก จนถึงจุดซึ่งห้วยกุดตาเป็ดบรรจบกับลำพะเนียง และเลียบไปตามแนวลำพะเนียง ฝั่งตะวันออกจนถึงจุดซึ่งลำพะเนียงบรรจบกับแนวเส้นตั้งฉากจากถนน รพช. นภ.๓๐๐๙ ตรงจุดที่ห่างจากทางหลวงแผ่นดินหมายเลข ๒๒๘ บรรจบกับถนน รพช.นภ.๓๐๐๙ไปทางทิศใต้ตามแนวถนน รพช.นภ. ๓๐๐๙เป็นระยะ ๗,๕๐๐ เมตรทิศใต้จากจุดซึ่งลำพะเนียงบรรจบกับแนวเส้นตั้งฉากจากถนน รพช.นภ.๓๐๐๙ เป็นเส้นตั้งฉากไปทางทิศตะวันตกเฉียงใต้ จนบรรจบกับถนน รพช.นภ.๓๐๐๙ ตรงจุดที่ห่างจากทางหลวงแผ่นดินหมายเลข ๒๒๘ บรรจบกับถนน รพช.นภ.๓๐๐๙ ไปทางทิศใต้ ตามแนวถนน รพช.นภ.๓๐๐๙ เป็นระยะ ๗,๕๐๐ เมตร แล้วเป็นเส้นตรงไปทางทิศตะวันตกจนบรรจบกับทางหลวงแผ่นดินหมายเลข ๒๒๘ ตรงจุดที่อยู่ห่างจากทางหลวงแผ่นดินหมายเลข๒๒๘ บรรจบกับถนน รพช.นภ. ๓๐๐๙ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๒๒๘ เป็นระยะ ๘,๕๐๐เมตร แล้วเป็นเส้นตรงไปทางทิศตะวันตก จนบรรจบกับเส้นขนานระยะ ๑,๐๐๐เมตร กับศูนย์กลางทางหลวงแผ่นดินหมายเลข๒๒๘ทิศตะวันตกเป็นเส้นขนานระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๒๒๘ ไปทางทิศเหนือ จนถึงแนวเขตป่าสงวนแห่งชาติ ป่าหนองเรือและเลียบไปตามแนวเขตป่าสงวนแห่งชาติ ป่าหนองเรือ ไปทางทิศเหนือ จนบรรจบกับห้วยบ่งนกเป้าแล้วเลียบไปตามแนวห้วยบ่งนกเป้า ฝั่งตะวันตก ไปทางทิศเหนือผ่านถนนสาธารณะไม่ปรากฏชื่อ ผ่านลำพะเนียง ฝั่งตะวันตก ไปทางทิศเหนือ บรรจบแนวเส้นขนานระยะ๓๐๐ เมตร กับศูนย์กลางถนนสาธารณะไม่ปรากฏชื่อ จากนั้นเป็นเส้นขนานระยะ ๓๐๐ เมตรไปทางทิศเหนือ จนบรรจบกับห้วยนาบ่งและเลียบแนวห้วยนาบ่ง ฝั่งตะวันตก ไปทางทิศเหนือจนบรรจบกับทางหลวงแผ่นดินหมายเลข ๒๑๐ตรงจุดที่อยู่ห่างจากทางเข้าวัดป่าศรีนวลจันทร์ ไปทางทิศตะวันตกตามแนวทางหลวงแผ่นดินหมายเลข ๒๑๐ ระยะ ๑,๐๐๐ เมตรซึ่งเป็นจุดเริ่มต้นเว้นแต่พื้นที่บริเวณที่ ๒บริเวณที่ ๒ หมายความว่าพื้นที่บริเวณดังต่อไปนี้๒.๑ ทิศเหนือ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๑๐ทิศตะวันออก จดเส้นตั้งฉากกับศูนย์กลางทางหลวงแผ่นดินหมายเลข๒๑๐ ตรงจุดที่อยู่ห่างจากหลักหมุดผังเมืองที่ นภ. ๐๐๔วัดตามแนวศูนย์กลางทางหลวงแผ่นดินหมายเลข ๒๑๐ ไปทางทิศตะวันออก เป็นระยะทาง ๕๐๐เมตรทิศใต้ จดทางหลวงแผ่นดินหมายเลข ๒๑๐ฟากเหนือทิศตะวันตก จดเส้นตั้งฉากกับศูนย์กลางทางหลวงแผ่นดินหมายเลข๒๑๐ ตรงหลักหมุดผังเมืองที่ นภ. ๐๐๔๒.๒ ทิศเหนือ จดเส้นตั้งฉากกับศูนย์กลางทางหลวงแผ่นดินหมายเลข๒๒๘ ระยะ ๕๐๐ เมตรวัดตามแนวเส้นตั้งฉากตรงจุดที่อยู่ห่างจากหลักเขตเทศบาลเมืองหนองบัวลำภูหลักเขตที่๖ วัดตามแนวศูนย์กลางทางหลวงแผ่นดินหมายเลข ๒๒๘ ขึ้นไปทางทิศเหนือ เป็นระยะทาง ๙๐๐เมตรทิศตะวันออก จดทางหลวงแผ่นดินหมายเลข ๒๒๘ฟากตะวันตกทิศใต้ จดแนวเขตเทศบาลเมืองหนองบัวลำภูทิศตะวันตก จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๒๘๒.๓ ทิศเหนือ จดเส้นตั้งฉากกับศูนย์กลางทางหลวงแผ่นดินหมายเลข๒๒๘ ตรงจุดที่อยู่ห่างจากหลักเขตเทศบาลเมืองหนองบัวลำภูหลักที่ ๖วัดตามแนวศูนย์กลางทางหลวงแผ่นดินหมายเลข ๒๒๘ ขึ้นไปทางทิศเหนือ เป็นระยะทาง ๙๐๐เมตรทิศตะวันออก จดถนน รพช.นภ. ๓๐๐๙ ฟากตะวันตกทิศใต้ จดเขตเทศบาลเมืองหนองบัวลำภูที่ลากจากหลักเขตที่๕ ไปหลักเขตที่ ๖ทิศตะวันตก จดทางหลวงแผ่นดินหมายเลข ๒๒๘ฟากตะวันออก ๒.๔ ทิศเหนือ จดเส้นขนานระยะ ๖๒๕ เมตร กับแนวเขตเทศบาลเมืองหนองบัวลำภูที่ลากจากหลักเขตที่๕ ไปหลักเขตที่ ๖ทิศตะวันออก จดทางหลวงแผ่นดินหมายเลข ๒๑๔๖ฟากตะวันตกทิศใต้ จดแนวเขตเทศบาลเมืองหนองบัวลำภูที่ลากจากหลักเขตที่๕ ไปหลักเขตที่ ๖ ทิศตะวันตก จดถนน รพช.นภ. ๓๐๐๙ ฟากตะวันออกทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลหนองภัยศูนย์ตำบลโพธิ์ชัย ตำบลลำภู ตำบลนาคำไฮ ตำบลหนองบัว ตำบลหนองสวรรค์ ตำบลบ้านพร้าว และตำบลบ้านขามอำเภอเมืองหนองบัวลำภู จังหวัดหนองบัวลำภูภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหนองภัยศูนย์ตำบลโพธิ์ชัย ตำบลลำภู ตำบลนาคำไฮ ตำบลหนองบัว ตำบลหนองสวรรค์ ตำบลบ้านพร้าว และตำบลบ้านขามอำเภอเมืองหนองบัวลำภู จังหวัดหนองบัวลำภู พ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองภัยศูนย์ ตำบลโพธิ์ชัย ตำบลลำภู ตำบลนาคำไฮตำบลหนองบัว ตำบลหนองสวรรค์ ตำบลบ้านพร้าว และตำบลบ้านขาม อำเภอเมืองหนองบัวลำภูจังหวัดหนองบัวลำภู ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทภายในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๑ มีนาคม๒๕๔๘พัชรินทร์/ฐิติพงษ์/ตรวจ๒๙เมษายน ๒๕๔๘A+B[๑] รก.๒๕๔๗/พ๕๑ก/๑๘๖/๓ กันยายน๒๕๔๗